ΚΑΝΟΝΙΣΜΟΣ (ΕΚ) αριθ. 888/97 ΤΗΣ ΕΠΙΤΡΟΠΗΣ της 16ης Μαΐου 1997 για τροποποίηση ορισμένων διατάξεων των καθορισθέντων για τα νωπά οπωροκηπευτικά προδιαγραφών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των οπωροκηπευτικών (1), και ιδίως το άρθρο 2 παράγραφος 2 και το άρθρο 10,

Εκτιμώντας:

ότι το άρθρο 2 του κανονισμού (ΕΚ) αριθ. 2200/96 ορίζει ότι, κατά τη θέσπιση των προδιαγραφών για τα νωπά οπωροκηπευτικά, η Κοινότητα λαμβάνει υπόψη της τις διεθνείς προδιαγραφές της Οικονομικής Επιτροπής για την Ευρώπη των Ηνωμένων Εθνών 7

ότι οι κοινοτικές προδιαγραφές για τα νωπά οπωροκηπευτικά συναντώνται σε πολλές κοινοτικές διατάξεις 7 ότι θα πρέπει να εναρμονιστούν ορισμένες από τις διατάξεις αυτές προκειμένου να διασφαλιστεί η ενιαία εφαρμογή των εν λόγω προδιαγραφών και ο έλεγχος συμβατότητάς των 7

ότι οι ορισθείσες διεθνείς προδιαγραφές για τα νωπά οπωροκηπευτικά από την Οικονομική Επιτροπή για την Ευρώπη προσδιορίζει σαφώς τον τρόπο ένδειξης επί της συσκευασίας της ταυτότητας του κατασκευαστή και του αποστολέα 7 ότι θα πρέπει, για λόγους ιδίως νομικής διαφάνειας, να περιληφθούν οι διεθνείς αυτές διατάξεις σε όλες τις κοινοτικές προδιαγραφές για τα νωπά οπωροκηπευτικά 7

ότι οι κανονισμοί για τον προσδιορισμό των προδιαγραφών για τις αγκινάρες, τα νωπά φασόλια, τα μπιζέλια, τα λάχανα και τα σκόρδα δεν περιέχουν διατάξεις σχετικές με την ένδειξη της χώρας προέλευσης επί της συσκευασίας 7 ότι είναι σκόπιμο να θεσπισθούν διατάξεις για το σκοπό αυτό όπως αυτές οι οποίες περιλαμβάνονται στις ισχύουσες διεθνείς προδιαγραφές 7

ότι μία κατηγορία ΙΙΙ καθορίστηκε από τους κανονισμούς για τον καθορισμό των προδιαγραφών για τα πράσα, τις μελιτζάνες, τα κολοκυθάκια, τις τομάτες, τα κρεμύδια, τις πικραλίδες, τα κεράσια, τις φράουλες, τα λάχανα Βρυξελλών, τα επιτραπέζια σταφύλια, τα μαρούλια τα στενόφυλλα και τα πλατύφυλλα ραδίκια, τα αγγούρια, τα εσπεριδοειδή και τα επιτραπέζια μήλα και αχλάδια 7 ότι η κατηγορία αυτή ΙΙΙ δεν εφαρμόζεται παρά μόνο σε εξαιρετικές περιπτώσεις και ότι έχει χάσει τη σημασία της για τον τομέα των νωπών οπωροκηπευτικών 7 ότι οι διεθνείς προδιαγραφές αγνοούν μιά τέτοιου είδους κατηγορία και ότι θα πρέπει, για λόγους απλοποίησης, να καταργηθεί από τις κοινοτικές προδιαγραφές 7

ότι ο κανονισμός αριθ. 211/66/ΕΟΚ του Συμβουλίου, της 14ης Δεκεμβρίου 1966, περί προσθήκης μιάς συμπληρωματικής ποιοτικής κατηγορίας στις κοινές ποιοτικές προδιαγραφές για ορισμένα οπωροκηπευτικά (2), όπως τροποποιήθηκε τελευταία από τον κανονισμό (ΕΟΚ) αριθ. 3596/90 της Επιτροπής (3), όρισε επίσης μία κατηγορία ΙΙΙ για τα λάχανα 7 ότι είναι σκόπιμο, για τους λόγους που αναφέρονται παραπάνω να καταργηθεί ο κανονισμός αριθ. 211/66/ΕΟΚ 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα κεφάλαια «VI. Διατάξεις σχετικές με τη σήμανση» τα οποία περιλαμβάνονται στα παραρτήματα:

α) των κανονισμών οι οποίοι αναφέρονται στο παράρτημα Ι, τροποποιούνται ως εξής:

Το κείμενο του σημείου «Α. Πιστοποίηση ή αναγνώριση» αντικαθίσταται από το ακόλουθο κείμενο:

«Συσκευαστής ή/και αποστολέας: Όνομα και διεύθυνση ή συμβολική πιστοποίηση (αναγνώριση) η οποία εκδίδεται ή αναγνωρίζεται από μία επίσημη υπηρεσία. Ωστόσο, όταν χρησιμοποιείται ένας κωδικός (συμβολική αναγνώριση) ή ένδειξη "συσκευαστής ή/και αποστολέας (ή μία ισοδύναμη συντομογραφία)" πρέπει να εμφαίνεται δίπλα στον κωδικό αυτό (συμβολική αναγνώριση).»

β) των κανονισμών οι οποίοι αναφέρονται στο παράρτημα ΙΙ, τροποποιούνται ως εξής:

Το κείμενο του σημείου «Γ. Προέλευση του προϊόντος» αντικαθίσταται από το ακόλουθο κείμενο:

«Χώρα προέλευσης και ενδεχομένως, περιοχή παραγωγής ή εθνική, περιφερειακή ή τοπική ονομασία.»

2. Στους κανονισμούς που αναφέρονται στο παράρτημα ΙΙΙ κάθε αναφορά στην κατηγορία ΙΙΙ καταργείται.

3. Ο κανονισμός αριθ. 211/66/ΕΟΚ καταργείται.

Άρθρο 2

Ο παρών κανονισμός αρχίζει να ισχύει την 1η Ιουλίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαΐου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 1.

(2) ΕΕ αριθ. 233 της 20. 12. 1966, σ. 3939/66.

(3) ΕΕ αριθ. L 350 της 14. 12. 1990, σ. 38.

ΠΑΡΑΡΤΗΜΑ Ι

Κανονισμός αριθ. 23 του Συμβουλίου (1) (παράρτημα ΙΙ/1), όπως τροποποιήθηκε τελευταία από τον κανονισμό (ΕΟΚ) αριθ. 1108/91 της Επιτροπής (2).

Κανονισμός αριθ. 58 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 448/97 (4).

Κανονισμός αριθ. 10/65/ΕΟΚ του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 918/78 (6).

Κανονισμός (ΕΟΚ) αριθ. 1292/81 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 1076/89 (8).

Κανονισμός (ΕΟΚ) αριθ. 778/83 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 1657/92 (10).

Κανονισμός (ΕΟΚ) αριθ. 2213/83 της Επιτροπής (11), όπως τροποποιήθηκε τελευταία από τον κανονισμό (ΕΟΚ) αριθ. 658/92 (12).

Κανονισμός (ΕΟΚ) αριθ. 899/87 της Επιτροπής (13), όπως τροποποιήθηκε τελευταία από τον κανονισμό (ΕΟΚ) αριθ. 658/92.

Κανονισμός (ΕΟΚ) αριθ. 1591/87 της Επιτροπής (14), όπως τροποποιήθηκε από τον κανονισμό (ΕΟΚ) αριθ. 658/92.

Κανονισμός (ΕΟΚ) αριθ. 1730/87 της Επιτροπής (15), όπως τροποποιήθηκε τελευταία από τον κανονισμό (ΕΟΚ) αριθ. 1675/92 (16).

Κανονισμός (ΕΟΚ) αριθ. 79/88 της Επιτροπής (17), όπως τροποποιήθηκε τελευταία από τον κανονισμό (ΕΟΚ) αριθ. 658/92.

Κανονισμός (ΕΟΚ) αριθ. 1677/88 της Επιτροπής (18).

Κανονισμός (ΕΟΚ) αριθ. 920/89 της Επιτροπής (19), όπως τροποποιήθηκε τελευταία από τον κανονισμό (ΕΚ) αριθ. 1017/96 (20).

Κανονισμός (ΕΟΚ) αριθ. 1076/89 της Επιτροπής (21).

Κανονισμός (ΕΟΚ) αριθ. 410/90 της Επιτροπής (22), όπως τροποποιήθηκε από τον κανονισμό (ΕΟΚ) αριθ. 305/92 (23).

Κανονισμός (ΕΟΚ) αριθ. 3596/90 της Επιτροπής (24), όπως τροποποιήθηκε από τον κανονισμό (ΕΟΚ) αριθ. 1169/93 (25).

Κανονισμός (ΕΟΚ) αριθ. 1108/91 της Επιτροπής (26), όπως τροποποιήθηκε τελευταία από τον κανονισμό (ΕΚ) αριθ. 997/95 (27).

Κανονισμός (ΕΟΚ) αριθ. 454/92 της Επιτροπής (28).

(1) ΕΕ αριθ. 30 της 20. 4. 1962, σ. 965/62.

(2) ΕΕ αριθ. L 110 της 1. 5. 1991, σ. 67.

(3) ΕΕ αριθ. 56 της 7. 7. 1962, σ. 1606/62.

(4) ΕΕ αριθ. L 68 της 8. 3. 1997, σ. 17.

(5) ΕΕ αριθ. 19 της 5. 2. 1965, σ. 246/65.

(6) ΕΕ αριθ. L 119 της 3. 5. 1978, σ. 15.

(7) ΕΕ αριθ. L 129 της 15. 5. 1981, σ. 38.

(8) ΕΕ αριθ. L 114 της 27. 4. 1989, σ. 14.

(9) ΕΕ αριθ. L 86 της 31. 3. 1983, σ. 14.

(10) ΕΕ αριθ. L 172 της 27. 6. 1992, σ. 53.

(11) ΕΕ αριθ. L 213 της 4. 8. 1983, σ. 13.

(12) ΕΕ αριθ. L 70 της 17. 3. 1992, σ. 15.

(13) ΕΕ αριθ. L 88 της 31. 3. 1987, σ. 17.

(14) ΕΕ αριθ. L 146 της 6. 6. 1987, σ. 36.

(15) ΕΕ αριθ. L 163 της 23. 6. 1987, σ. 25.

(16) ΕΕ αριθ. L 176 της 30. 6. 1992, σ. 10.

(17) ΕΕ αριθ. L 10 της 14. 1. 1988, σ. 8.

(18) ΕΕ αριθ. L 150 της 16. 6. 1988, σ. 21.

(19) ΕΕ αριθ. L 97 της 11. 4. 1989, σ. 19.

(20) ΕΕ αριθ. L 135 της 6. 6. 1996, σ. 21.

(21) ΕΕ αριθ. L 114 της 27. 4. 1989, σ. 14.

(22) ΕΕ αριθ. L 43 της 17. 2. 1990, σ. 22.

(23) ΕΕ αριθ. L 32 της 8. 2. 1992, σ. 15.

(24) ΕΕ αριθ. L 350 της 14. 12. 1990, σ. 38.

(25) ΕΕ αριθ. L 118 της 14. 5. 1993, σ. 22.

(26) ΕΕ αριθ. L 110 της 1. 5. 1991, σ. 67.

(27) ΕΕ αριθ. L 101 της 4. 5. 1995, σ. 16.

(28) ΕΕ αριθ. L 52 της 27. 2. 1992, σ. 29.

ΠΑΡΑΡΤΗΜΑ ΙΙ

Κανονισμός αριθ. 23 (παράρτημα ΙΙ/1).

Κανονισμός αριθ. 58.

Κανονισμός αριθ. 10/65/ΕΟΚ.

ΠΑΡΑΡΤΗΜΑ ΙΙΙ

Κανονισμός αριθ. 23 (παράρτημα ΙΙ/1).

Κανονισμός (ΕΟΚ) αριθ. 1292/81.

Κανονισμός (ΕΟΚ) αριθ. 778/83.

Κανονισμός (ΕΟΚ) αριθ. 2213/83.

Κανονισμός (ΕΟΚ) αριθ. 899/87.

Κανονισμός (ΕΟΚ) αριθ. 1591/87 (παράρτημα ΙΙ).

Κανονισμός (ΕΟΚ) αριθ. 1730/87.

Κανονισμός (ΕΟΚ) αριθ. 79/88 (παράρτημα Ι).

Κανονισμός (ΕΟΚ) αριθ. 1677/88.

Κανονισμός (ΕΟΚ) αριθ. 920/89 (παραρτήματα ΙΙ και ΙΙΙ).

Κανονισμός (ΕΟΚ) αριθ. 1076/89.